Elizabeth Komikie Gumede

Elizabeth Komikie Gumede ( , 28 Oktoba 1921 - 1 Agusta 2016)  'yar gwagwarmayar yaƙi da wariyar launin fata ce ta Afirka ta Kudu.

 Tarihin Rayuwa 
An haifi Gumede a shekara ta 1921 a Christiana, Afirka ta Kudu. 

Gumede ta kasance mai fafutukar yaki da nuna wariyar launin fata a matsayin memba kuma ma'aikaciyar Azaniya People's Liberation Army (APLA),  reshen soja na ƙarƙashin kasa na Pan Africanist Congress of Azania. Tare da John Ganya da Nabot Ntsuntsha ta ɗauki mutane aiki zuwa jam'iyyar, ta tura su ƙasashen makwabta don horar da sojoji sannan ta karɓe su a lokacin da suka kutsa cikin ƙasar. 

A shekarar 1978, an kama Gumede aka yanke masa hukuncin ɗaurin shekaru biyar a gidan yari a ƙarƙashin dokar hana gurguzu. An tura ta zuwa gidajen yari daban-daban, ciki har da a cikin Potchefstroom, da kuma a cikin Kroonstad (inda ta haɗu da 'yan gwagwarmaya Thandi Modise da Winnie Mandela),  amma sau da yawa ana tsare da ita a gidan kurkuku kuma an azabtar da ita.  A cewar Asusun Tsaro da Agaji na Duniya na Kudancin Afirka, an ɗauke ta a matsayin fursunonin siyasa a Afirka ta Kudu daga wannan lokacin da ta sha azaba mai tsanani da kuma musgunawa.  Zata yi kururuwa saboda raɗaɗin da take ciki na tsawon lokaci kuma hannunta na hagu ya shanye sakamakon azabtarwar da aka yi mata. 

A cikin shekarar 1982, Gumede tare da Caesarina Kona Makhoere, Thandi Modise, Elizabeth Nhlapo da Kate Serokolo sun gabatar da takarda ga Ministan Shari'a, Kobie Coetsee, suna fatan cewa warewarsu ya sabawa doka  kuma don inganta yanayin rayuwarsu.  An musanta hakan.

mede ya samu Order of Mendi for Bravery in Bronze Shugaban kasar Afirka ta Kudu a shekarar 2006 "saboda jarumtaka da bayar da gudunmawa ga gwagwarmayar yaki da nuna wariyar launin fata." 

Ta zauna a Chiawelo, Soweto, Gauteng, kuma ta mutu a cikin shekarar 2016.  

Danta Daniel Mofokeng ya zama Manjo Janar a Rundunar Tsaro ta Afirka ta Kudu.

 Manazarta 

Rukuni:Mutuwan 2016
Rukuni:Haifaffun 1921